CELEX: 62013CN0308
Language: el
Date: 2013-06-15 00:00:00
Title: Υπόθεση C-308/13 P: Αναίρεση που άσκησε στις 5 Ιουνίου 2013 η Società Italiana Calzature SpA κατά της αποφάσεως που εξέδωσε το Γενικό Δικαστήριο (τρίτο τμήμα τμήμα) στις 9 Απριλίου 2013 στην υπόθεση T-336/11, Società Italiana Calzature SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

10.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/2
            
         Αναίρεση που άσκησε στις 5 Ιουνίου 2013 η Società Italiana Calzature SpA κατά της αποφάσεως που εξέδωσε το Γενικό Δικαστήριο (τρίτο τμήμα τμήμα) στις 9 Απριλίου 2013 στην υπόθεση T-336/11, Società Italiana Calzature SpA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   (Υπόθεση C-308/13 P)
   2013/C 233/03
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: Società Italiana Calzature SpA (εκπρόσωποι: A. Rapisardi και C. Ginevra, avvocati)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), VICINI SpA
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               Να αναιρέσει την αριθ. 564397 απόφαση που εξέδωσε το Γενικό Δικαστήριο της Ευρωπαϊκής Ένωσης επί της υποθέσεως T-336/11, στις 9 Απριλίου 2013, και η οποία κοινοποιήθηκε αυθημερόν, να δεχθεί τα αιτήματα που διατύπωσε πρωτοδίκως με την προσφυγή της η Società Italiana Calzature SpA (στο εξής: SIC), να ακυρώσει την απόφαση του δευτέρου τμήματος προσφυγών του ΓΕΕΑ της 8ης Απριλίου 2011, σχετικά με την υπόθεση R 634/2010-2, και, σύμφωνα με την απόφαση του τμήματος ανακοπών της 5ης Μαρτίου 2010, σχετικά με την ανακοπή αριθ. B 1 350 711, να κρίνει και να αποφανθεί ότι πρέπει να απορριφθεί η αίτηση καταχωρίσεως του αριθ. 6513386 κοινοτικού σήματος της VICINI λόγω ελλείψεως νεωτερικού χαρακτήρα, καθόσον είναι παρόμοιο, σε βαθμό συγχύσεως, με το προγενέστερο λεκτικό σημείο «ZANOTTI» το οποίο έχει καταχωρισθεί ως κοινοτικό σήμα με αριθμό 244 277 και ως ιταλικό σήμα με αριθμό 452 869, δικαιούχος των οποίων είναι η SIC·
            
         
               —
            
            
               να καταδικάσει το ΓΕΕΑ στο σύνολο των εξόδων αμφοτέρων των βαθμών δικαιοδοσίας·
            
         
               —
            
            
               να υποχρεώσει τη VICINI S.p.A. να καταβάλει στη SIC το σύνολο των εξόδων στα οποία υποβλήθηκε κατά τη διαδικασία ενώπιον του τμήματος ανακοπών και ενώπιον του τμήματος προσφυγών.
            
         
      Λόγοι αναιρέσεως και κύρια επιχειρήματα
   
   Το σκεπτικό της αποφάσεως του Γενικού Δικαστηρίου ενέχει ανεπαρκή αιτιολόγηση και περιέχει αντιφάσεις. Το γεγονός ότι το γραφιστικό στοιχείο κυριαρχεί από οπτικής απόψεως έναντι του λεκτικού στοιχείου του σήματος του οποίου ζητήθηκε η καταχώριση και η προσθήκη των λέξεων «Giuseppe» και «Design» στον όρο «ZANOTTI» δεν αρκούν για να αποκλεισθεί η ύπαρξη κινδύνου συγχύσεως μεταξύ των αντιπαρατιθέμενων σημάτων, λαμβανομένων υπόψη των εγγενών χαρακτηριστικών γνωρισμάτων των επίμαχων στοιχείων και, ειδικότερα, του ότι τα στοιχεία αυτά δεν διαθέτουν διακριτικό χαρακτήρα.
   Το Γενικό Δικαστήριο υπέπεσε σε πλάνη αποφαινόμενο ότι η λέξη «ZANOTTI», που αποτελεί το λεκτικό στοιχείο του σήματος του οποίου ζητήθηκε η καταχώριση, δεν έχει αυτοτελή διακριτική θέση, αποκλείοντας, ως εκ τούτου, και από αυτής της απόψεως, την ύπαρξη κινδύνου συγχύσεως μεταξύ των αντιπαρατιθέμενων σημάτων.